62021CO0464_INF
Rješenje Suda (šesto vijeće) od 26. travnja 2022. – Universitat de Barcelona
(Predmet C-464/21)
„Zahtjev za prethodnu odluku – Članak 99. Poslovnika Suda – Socijalna politika – Direktiva 1999/70/EZ – Okvirni sporazum o radu na određeno vrijeme koji su sklopili ETUC, UNICE i CEEP – Uzastopni ugovori o radu na određeno vrijeme u javnom sektoru – Članak 2. i članak 3. točka 1. – Područje primjene – Pojam ‚radnik zaposlen na određeno vrijeme’”
Socijalna politika – Okvirni sporazum o radu na određeno vrijeme koji su sklopili ETUC, UNICE i CEEP – Direktiva 1999/70 – Područje primjene – Radnik zaposlen na temelju uzastopnih ugovora o radu na određeno vrijeme u javnom sektoru – Prekvalifikacija radnog odnosa, kao sankcija, u radni odnos na neodređeno vrijeme koji nije trajne naravi – Uključenost
(Direktiva Vijeća 1999/70, Prilog, čl. 2. i čl. 3. t. 1.)
(t. 22.-26.)
Izreka
Članak 2. i članak 3. točku 1. Okvirnog sporazuma o radu na određeno vrijeme, sklopljenog 18. ožujka 1999., koji je priložen Direktivi Vijeća 1999/70/EZ od 28. lipnja 1999. o Okvirnom sporazumu o radu na određeno vrijeme koji su sklopili ETUC, UNICE i CEEP, treba tumačiti na način da radnik koji je bio vezan za poslodavca iz javnog sektora uzastopnim ugovorima o radu na određeno vrijeme, čiji se radni odnos na temelju sankcije može prekvalificirati u „radni odnos na neodređeno vrijeme koji nije trajne naravi”, ulazi u područje primjene tog okvirnog sporazuma.